मथुरा. बांके बिहारी मंदिर में भक्तों के एक समूह ने 1.36 करोड़ रुपए का चढ़ाव दिया है। इसे यूपी के मंदिर में सबसे बड़ा दान माना जा रहा है। दिल्ली के भक्तों के समूह ने यह दान देने के साथ अपना नाम भी गुप्त रखने की अपील की है। अब बांके बिहारी के चरणों में ऐसे भक्त पहुंच रहे हैं, भारी रकम दान कर रहे हैं।
मंदिर प्रबंधक अभिलाष सिंह ने बताया कि मंदिर में दान की परंपरा तो लंबी है, लेकिन इतना दान एक बार में किसी नहीं दिया था। उन्होंने कहा कि दान के चेक को बैंक में जमा करवा दिया गया है। मंदिर प्रबंधक ने सिर्फ इतना बताया कि दान करने वालों के मुखिया सहगल है। वह अपना पूरा नाम सार्वजनिक नहीं करना चाहते हैं।
वैसे तो देश में तिरुपति बालाजी, शिरडी के साईं बाबा और वैष्णो देवी पर सबसे ज्यादा चढ़ावा चढ़ाया जाता है। गणेश उत्सव पर मुम्बई के सिद्धविनायक मंदिर और लालबाग के राजा पर भी करोड़ों का चढ़ावा होता है। जबकि उत्तर प्रदेश में मथुरा, वृंदावन और बनारस के मंदिरों में सबसे ज्यादा चढ़ावा चढता है। फिलहाल इसमें बांके बिहारी मंदिर सबसे आगे है।
मंदिर प्रबंधक ने बताया कि दिल्ली में रहने वाले भक्तों के इस समूह ने 12 साल पहले दान का सिलसिला शुरू किया था। हर बार 10 से 15 लाख रुपए का चढ़ावा बढ़ता जा रहा है। इस बार सबसे ज्यादा 1.36 करोड़ रुपए दान में मिले।
बांके बिहारी के भक्त ऐसे हैं कि सबकुछ बलिहारी करने को तैयार रहते हैं। दर्शन के समय कभी भी पर्दा एक मिनट के लिए नहीं खुलता है। कहा जाता है कि यदि किसी की आंख मिल गई तो बांके बिहारी उसके साथ चल देंगे। इसलिए बांके बिहारी की प्रतिमा का पर्दा एक मिनट भी कम समय के लिए लगातार बंद होता और खुलता रहता है।
hin_Deva hin_Deva hin_Deva hin_Deva hin_Deva